Fa o amogela kabelo kgotsa madi a a neng a sa go tshwanela, o tshwanetse go nna le boikarabelo jwa go a duela gape kwa Pusong, kwa ntle le fa Lefapha la Tlhabololo Loago le kgotsofetse gore o ne o sa itse gore ga o a tshwanela go amogela kabelo eo. Fa go ntse jalo, kabelo loago e tshwanetse go emisiwa kgotsa go khansediwa, gore go se ke ga tsewa gore ke tsietso.
Ke bomang ba ba tshwanetseng ke tirelo?
Fa kabelo e sa lopiwa mo dikgweding di le tharo tse di latelanang.
Fa motho a se teng mo Aforika Borwa mo nakong ya dikgwedi di le thataro tse di latelanang.
Fa o lemoga gore o amogela kabelo e e sa go tshwanelang, o tshwanetse go itsise kantoro ya Pabalesego Loago e e gaufi le wena.
Lefapha le tla emisa madi a o a kolotang fa e le gore le kgotsofetse gore o ne o sa itse gore ga o a tshwanela go amogela bokana joo jwa madi.
Go tla tswa mo go Mokaedi wa Botlhe wa Lefapha go ikuela go dithulaganyo tsa semolao kgatlhanong le motho yoo gore a kgone go bona madi ao.
Mokaedi wa Botlhe wa Lefapha a ka nna a dumelela tuelo go tswela pele mo nakong e e rileng ka ntlha ya mabaka a a rileng jaaka e tlhomamisiwa ke motho yoo gore o batla go busa kabelo eo. Kopo e tshwanetse go diriwa mo malatsing a le 90 a kemiso ya kabelo loago.
Fa motho a batla go lebelelwa gape kabelo loago e e emisitsweng, o tshwanetse go tlhomamisa lotseno longwe le longwe ka nako e a dirang kopo gape. Se, e tla nna motheo o Lefapha le tla simololang go tsaya tshwetso fa teng ya go itse gore go tshwanetse go thadisiwa kabelo gape kgotsa nnyaya. Mokopi o tla itsisiwe ka dipholo tsa kopo mo dikgweding di le 3 pele ga letlha la thadiso kgotsa letlha le setifikeite se dirilweng ka lona.
Ditirelo ga di duelelwe.
Diforomo di ka bonwa kwa dikantorong tsa Tlhabololo Loago tse di gaufi le wena.